**Učebné osnovy - všeobecná časť**

**Predmet: *Geografia***

**Ročník: šiesty**

**Časový rozsah vyučovacej hodiny: 1 hodina týždenne/ 33 hodín ročne**

**1. Charakteristika vyučovacieho predmetu:**

Regionálna geografia v základnej škole tvorí základ vyučovania geografie. Je to pre žiakov prijateľný spôsob ako získať veľa zaujímavých informácií o prostredí, ktoré ich zaujíma a pritom sa naučiť potrebné informácie. Regionálna geografia nie je len opis javov v jednotlivých regiónoch, ale prostredníctvom konkrétnych javov žiaci získajú informácie, naučia sa ich porovnávať, triediť, vyhľadávať vzťahy a vysvetľovať ich. Žiaci pri vyučovaní

sa oboznámia nielen s geografickou polohou svetadielov, ale spoznajú tiež spoločenské zvyky, zaujímavosti a rekordy v jednotlivých svetadieloch.

V rámci vyučovania sa značný priestor venuje práci s mapami a ďalšími doplňujúcimi informáciami. Do predmetu sú zaradené prierezové témy: osobnostný a sociálny rozvoj, environmentálna výchova, multikultúrna výchova, ochrana života a zdravia, tvorba projektov a ich prezentácia.

**2. Ciele vyučovacieho predmetu:**

Geografia rozvíja súbor kľúčových kompetencií, ktoré majú prevažne priestorový a integrujúci charakter. Ide o súbor vedomostí, zručností a schopností, ktoré vie žiak správne skombinovať, a tak porozumieť, interpretovať a prakticky využívať danosti krajiny.

*Ciele geografie v 6. ročníku:*

* získať základné vedomosti o Austrálii, Oceánii a Amerike, geografických charakteristikách obidvoch svetadielov, vedieť opísať polárne oblasti Zeme,
* rozvíjať si chuť učiť sa, rozvíjať schopnosť objavovať a snahu vysvetľovať, hľadať vzájomné vzťahy a vysvetľovať ich,
* prejavovať záujem o spôsob života ľudí v rôznych častiach sveta,
* rozvíjať kompetencie vedúce k tvorivej práci žiakov spracúvaním projektov.

Žiaci samostatne s pomocou literatúry a internetu spracúvajú informácie o krajine a vytvoria mapy s fotografiami a opisom zaujímavostí Ameriky a Austrálie, kultúrne kompetencie rozšíriť prostredníctvom poznania rôznych kultúr vo vybraných regiónoch sveta. Geografia učí vážiť si iné kultúry pri zachovaní vlastnej identity, venuje sa ľudovej kultúre a kultúrnym tradíciám. Kultúrne pamiatky sú súčasťou obsahu regionálnej geografie.

* vedieť čítať mapu, orientovať sa na nej a podľa nej v praxi -mapy na internete,
* orientovať sa na mape podľa geografických súradníc,
* oceniť krásu kultúrnych pamiatok, naučiť sa ich vážiť si a chrániť,
* získavať informácie, hľadať odpovede na otázky, porovnávať, triediť, vyhodnocovať,
* vypracovať projekt a odprezentovať ho,
* diskutovať o geografických zaujímavostiach – prírodných a kultúrnych,
* získavať údaje zo zdrojov, využiť internet, odbornú literatúru.

*Okrem všeobecných cieľov geografia rozvíja aj nasledovné* *ciele:*

* pomôcť žiakom uvedomovať si prírodné krásy a historické pamätihodnosti sveta za účelom pestovania úcty ku krajine,
* z hľadiska spoločenského významu naučiť žiakov chápať existujúce a hroziace problémy a tým viesť k vytváraniu environmentálneho vedomia u žiakov.

**Výchovné a vzdelávacie ciele:**

* čítať s porozumením odborný text, vyberať z neho informácie, triediť ich,

využívať, prezentovať, získavať údaje z nesúvislých textov – grafov, diagramov máp, tabuliek, štatistických údajov,

* čítať obrázky,
* vysvetľovanie vzniku a procesu prírodných dejov v jednotlivých oblastiach sveta,
* získavanie informácií o rôznych kultúrach sveta a ich hodnotenie,

Výučba bude prebiehať v triede, ale aj v počítačovej učebni.

 **3. Učebné zdroje:**

* učebnica a atlasy: Geografia pre 6.ročník, Školský zemepisný atlas, Zemepisný atlas sveta, glóbus
* odborné časopisy : Geografia, Geo, Ľudia a Zem, National geographic
* internet: internetové geografické portály
* prezentácie Power Point

**4. Kritériá a stratégie hodnotenia:**

Prospech žiaka sa klasifikuje. Pri hodnotení a klasifikácii výsledkov žiakov sa bude postupovať podľa Metodických pokynov na hodnotenie žiakov základných škôl č. 22/2011.

Prospech sa bude klasifikovať známkou výborný – nedostatočný.

Hodnotenie žiakov bude založené na kritériách v každom vzdelávacom výstupe. Cieľom hodnotenia je poskytnúť žiakovi a jeho rodičom spätnú väzbu o tom, ako žiak zvládol danú problematiku, v čom má nedostatky a aké pokroky naopak dosiahol. Súčasťou hodnotenia je tiež povzbudenie do ďalšej práce. Hodnotiť sa budú ústne odpovede, písomne testy a projekt. Na hodnotenie testov bude použitá nasledovná stupnica hodnotenia:

100% - 88% výborný

 - 75 % chválitebný

 - 50 % dobrý

 - 25 % dostatočný

 - 0 % nedostatočný

Cieľom je ohodnotiť prepojenie vedomostí so zručnosťami a spôsobilosťami.